Andreas Bakkerud – Store norske leksikon
Andreas Bakkerud er en norsk rallycrosskjører. Han startet i karting som 8-åring, og gikk over til rallycross i 2008. Bakkerud tok som 17-åring andreplass i NM i 2009, med dispensasjon fra Norges Bilsportforbund på grunn av lav alder. Han debuterte i EM samme år, og tok tredjeplass.
Bakkerud satset for fullt i EM fra 2010, og dette resulterte i to europamesterskap i klassen Super 1600 i 2011 og 2012. Han satset på det største klassen 2013 (Supercars) med en Citroën, tok seire i Frankrike og Sverige, og ble med det nummer 4 sammenlagt.
Før 2014-sesongen flyttet Andreas Bakkerud til Ford og Olsberg MSE-teamet for å forsøke å ta den første VM-tittelen i rallycross. Med tre løpsseire (England og Tyrkia i 2014 og Italia i 2015) kom han på femteplass (2014) og fjerdeplass (2015) i VM.
Til 2016-sesongen flyttet Bakkerud til Hoonigan Racing Division og sjefen Ken Block. Sesongen med den nye Ford Focus RSRX ble en stor suksess, med 3 rundeseire, blant annet på hjemmebane (Lånke, Stjørdal, Norge) og en tredjeplass i VM.
2017-sesongen ble en nedtur, både fordi han endte uten seire og sjetteplass i VM og fordi teamet la ned sine aktiviteter etter sesongen. I januar 2018 ble Bakkerud en del av Mattis Ekströms Audi-team. Andreas Bakkerud hadde en jevnt god sesong i 2018, uten seire, men en tredjeplass i VM.
Da Ekströms team trakk seg fra VM, fikk Bakkerud sjansen i et nytt team, Monster Energy RX Cartel, som kjørte med Ekströms Audier fra 2018. Han vant i Canada og tok andreplassen i VM, på samme poengsum som vinneren Timmy Hansen (Peugeot) fra Sverige. Monster Energy RX Cartel-teamet skiftet til Renault Megane for 2020-sesongen, uten særlig stor suksess. Bakkerud endte på 7. plass i VM, med en 5. plass i Bahrain som beste resultat.
Vil du sitere denne artikkelen? Kopier denne teksten og lim den inn i litteraturlisten din: Hansen, Frode Næss: Andreas Bakkerud i Store norske leksikon på snl.no. Hentet fra https://snl.no/Andreas_Bakkerud
tangmatte: oppdatert av Anne Margrethe Sørseth for 13 minutter siden
tangmatte: Anne Margrethe Sørseth redigerte og publiserte artikkelforslaget fra Tekst fra Arne Gunnarsjaas Arkitekturleksikon (2007) (Arkitekturleksikon) for 13 minutter siden
demokratisering: Stig Arild Pettersen (SNL) godkjente et endringsforslag fra Michael Alvarez (UiB) for 15 minutter siden